আসন্ন বিহারের বিধানসভা নির্বাচন, এখনও আসনরফা করতে পারেনি NDA

ওয়েব ডেস্ক: আর বেশিদিন বাকি নেই। কয়েক মাসের মধ্যেই বিহার বিধানসভা নির্বাচন (Bihar Assembly Elections)। কিন্তু এখনও NDA আসনরফাই শেষ করতে পারেনি। JDU বলছে বিজেপির থেকে একটা হলেও বেশি আসনে লড়বে তারা। আসন বন্টন নিয়ে রীতিমতো মাছের বাজার বসিয়েছে NDA নেতারা। তুলনায় অনেকটাই স্বচ্ছ RJD- কংগ্রেসের মহাগঠবন্ধন।

মহাগঠবন্ধনের সঙ্গে ভোটের লড়াইয়ের আগে বিজেপির সঙ্গে নীতীশ কুমারের (Nitish Kumar) অহংবোধের লড়াই তুঙ্গে! এই ইগো’র লড়াই এতদূর পৌঁছেছে যে এখনও বিহারে আসনরফাও চূড়ান্ত করতে পারেনি NDA শিবির। অথচ,আড়াই-তিন মাস পরেই বিহারে বিধানসভা নির্বাচন। আসন ভাগ নিয়ে NDA শিবিরে দড়ি টানাটানি চলেছে। ছোট শরিকদের বড় চাহিদা তো রয়েছেই, বিজেপি এবং JDU-র মতো বড় দুই শরিকেরও নিজেদের মধ্যে মতবিরোধ রয়েছে। ২০২৪-এর লোকসভা নির্বাচনে NDA লড়েছে নরেন্দ্র মোদির নেতৃত্বে। JDU এক আসন বেশি ছেড়েছিল বিজেপিকে। বিহারে লোকসভায় বিজেপি ১৭ এবং JDU ১৬ আসনে লড়াই করে। সেই ফর্মূলায় ২০২৫-এ বিধানসভায় লড়াই হবে নীতীশ কুমারকে নেতৃত্বে। তাই বেশি আসন ছাড়তে হবে JDUকে।

আরও পড়ুন: মেহুল চোকসিকে প্রত্যর্পণ চুক্তিতে ফেরাতে বেলজিয়ামকে চিঠি ভারতের

JDU-র বলছে, বিজেপির চেয়ে একটা হলেও বেশি আসনে লড়ব। বিজেপি নেতারাও JDU-র এই যুক্তি মানেন। বেশি আসন ছাড়তেও বিজেপির সংখ্যাগরিষ্ঠ অংশের তেমন আপত্তি নেই। কিন্তু সমস্যা আছে। তা হলো, বিজেপির একটা অংশের নীতীশ কুমারের উপর আর তেমন আস্থা নেই। তাঁরা মনে করছে, নীতীশ কুমারের দাবি মেনে JDU-কে বেশি আসন ছাড়া মানে NDA- কেই দুর্বল করা। ২০২০ সালের বিধানসভা ভোটে বিহারে NDA ৭৪ আসন পেয়েছিল। JDU পায় ৪৩ আসন। তা সত্ত্বেও জোটের স্বার্থে নীতীশ কুমারকেই মুখ্যমন্ত্রী করে বিজেপি। ‘২৫-ভোটেও NDA-এর মুখ নীতীশই। তাঁর নেতৃত্বেই লড়বে বিজেপি। আর সেজন্যই নীতীশ কুমারের দলের তরফে গেরুয়া শিবিরকে জানানো হয়েছে একটা হলেও তারা বেশি আসনেই লড়বে।

অন্য খবর দেখুন